title: 2004/858/EY: Komission päätös, tehty 15 päivänä joulukuuta 2004, kansanterveysalalla toteutettavaa yhteisön toimintaa hallinnoivan toimeenpanoviraston ”kansanterveysalan toimintaohjelman toimeenpanovirasto” perustamisesta neuvoston asetuksen (EY) N:o 58/2003 mukaisesti

text:
               16.12.2004

               FI

               Euroopan unionin virallinen lehti

               L 369/73

      KOMISSION PÄÄTÖS,
   tehty 15 päivänä joulukuuta 2004,
   kansanterveysalalla toteutettavaa yhteisön toimintaa hallinnoivan toimeenpanoviraston ”kansanterveysalan toimintaohjelman toimeenpanovirasto” perustamisesta neuvoston asetuksen (EY) N:o 58/2003 mukaisesti
   (2004/858/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 3 artiklan 1 kohdan,
   sekä katsoo seuraavaa:

               (1)

               Asetuksessa (EY) N:o 58/2003 komissio valtuutetaan päättämään kyseisessä asetuksessa vahvistetun yleisen perussäännön mukaisten toimeenpanovirastojen perustamisesta ja antamaan niille tiettyjä yhden tai useamman yhteisöohjelman hallinnointitehtäviä; tämä päätös ei vaikuta kyseisen asetuksen soveltamisalaan.

               (2)

               Perustamalla toimeenpanoviraston komissio voi itse keskittyä niihin ensisijaisiin toimintoihinsa ja tehtäviinsä, joita ei voida ulkoistaa, ja pitää samalla toimeenpanoviraston hoitamat tehtävät hallinnassa ja valvonnassa ja säilyttää itsellään lopullisen vastuun niistä.

               (3)

               Euroopan parlamentin ja neuvoston 23 päivänä syyskuuta 2002 tekemällä päätöksellä N:o 1786/2002/EY (2) hyväksytyn yhteisön kansanterveysalan toimintaohjelman hallinnoinnin tarkoituksena on teknisluonteisten hankkeiden toteuttaminen, joka ei edellytä poliittista päätöksentekoa mutta joka edellyttää korkeatasoista teknistä ja taloudellista osaamista hankkeen kaikkien vaiheiden ajan.

               (4)

               Tämän ohjelman täytäntöönpanoon liittyviä tehtäviä voidaan siirtää toimeenpanovirastolle erottamalla selkeästi toisistaan ohjelmasuunnittelu, joka on komission yksiköiden tehtävä, ja hankkeiden toteuttaminen, joka annetaan toimeenpanoviraston tehtäväksi.

               (5)

               Suoritettu kustannushyötyanalyysi osoittaa, että toimeenpanoviraston perustaminen voisi lisätä kansanterveysalan toimintaohjelman täytäntöönpanon tehokkuutta ja vähentää kustannuksia. Ohjelman erityispiirteiden vuoksi painotetaan teknisten tehtävien siirtämistä, ja keskeisenä tavoitteena on lujittaa yhteyksiä kyseisen yhteisöohjelman ja jäsenvaltioiden asiantuntijayhteisöjen välillä.

               (6)

               Viraston on hankittava korkeatasoista asiantuntemusta täyttääkseen komission määrittelemät tavoitteet komission valvonnan alaisena. Viraston on myös voitava optimoida ohjelman täytäntöönpano helpottamalla kansanterveyskysymyksiin erikoistuneen henkilöstön palvelukseenottoa.

               (7)

               Pitkän aikavälin tehtäviensä lisäksi viraston on lisättävä ohjelman täytäntöönpanon joustavuutta. Viraston vuotuisen työohjelman kautta on voitava taata viraston tuki kansanterveysalan toimintaohjelman toteuttamista koskevien vuotuisten ensisijaisten toimien toteuttamiseen; komissio suunnittelee ensisijaiset toimet ja päättää niistä ohjelmakomitean annettua lausuntonsa.

               (8)

               Viraston saamiin tuloksiin perustuvan hallinnoinnin ja tarvittavien valvonta- ja koordinointimenettelyjen ja -kanavien käyttöönoton avulla voidaan yksinkertaistaa sääntöjä, joiden mukaisesti komission yksiköt panevat ohjelman täytäntöön. Komission yksiköt voivat hyödyntää viraston suorittamia teknisiä töitä kehittämällä niiden rinnalla asianmukaisella tavalla tehtäviä, jotka edellyttävät poliittisluonteista arviointia. Lisäksi komission yksiköt kehittävät ohjelman täytäntöönpanoon liittyviä tehtäviä, joiden antaminen viraston tehtäväksi ei vaikuta asianmukaiselta.

               (9)

               Viraston ja komission yksiköiden välisen yhteistyön sekä tiedottamiseen ja verkostojen tukemiseen liittyvien erityistehtävien on voitava lisätä kansanterveysalalla toteutettavan yhteisön toiminnan näkyvyyttä.

               (10)

               Tässä päätöksessä säädetyt toimenpiteet ovat toimeenpanovirastojen komitean lausunnon mukaiset,

         ON PÄÄTTÄNYT SEURAAVAA:
   1 artikla
   Perustaminen
   1.   Perustetaan yhteisön kansanterveysalan toimintaohjelmaa hallinnoiva toimeenpanovirasto (jäljempänä ’virasto’), jonka perussääntöön sovelletaan asetusta (EY) N:o 58/2003.
   2.   Viraston nimi on ”kansanterveysalan toimintaohjelman toimeenpanovirasto”.
   2 artikla
   Sijoittaminen
   Virasto sijoitetaan Luxemburgiin.
   3 artikla
   Viraston toimikausi
   Virasto perustetaan ajanjaksoksi, joka alkaa 1 päivänä tammikuuta 2005 ja päättyy 31 päivänä joulukuuta 2010.
   4 artikla
   Tarkoitus ja tehtävät
   1.   Viraston toteutettavaksi annetaan 23 päivänä syyskuuta 2002 tehdyllä Euroopan parlamentin ja neuvoston päätöksellä N:o 1786/2002/EY perustetun yhteisön kansanterveysalan toimintaohjelman (jäljempänä ’puitepäätös’) yhteydessä tehtävät, jotka koskevat ohjelmaan liittyvää yhteisön tukea, lukuun ottamatta kuitenkaan ohjelman arviointia, lainsäädännön seurantaa ja muita toimia, jotka voivat kuulua komission yksinomaiseen toimivaltaan. Virastolle annetaan erityisesti seuraavat tehtävät:

               a)

               kansanterveysalan toimintaohjelman yksittäisten hankkeiden kaikkien vaiheiden hallinnointi päätöksen N:o 1786/2002/EY sekä siinä säädetyn ja komission hyväksymän työohjelman pohjalta sekä tarvittavan valvonnan toteuttaminen ja mainittujen tehtävien edellyttämien päätösten tekeminen komission antaman valtuutusasiakirjan perusteella;

               b)

               talousarvion tulojen ja menojen toteuttamistoimien vahvistaminen sekä kaikkien kansanterveysalan toimintaohjelman hallinnoimiseksi tarvittavien toimien, etenkin sopimusten tekemiseen ja avustusten myöntämiseen liittyvien toimien, toteuttaminen komission valtuutuksen nojalla;

               c)

               logistinen, tieteellinen ja tekninen tuki, varsinkin teknisten kokousten (asiantuntijaryhmien hallinnointi), valmistelevien selvitysten, seminaarien ja konferenssien järjestäminen.

         2.   Valtuutuksen antamista koskevassa komission päätöksessä on määriteltävä tarkkaan kaikki virastolle annettavat tehtävät. Päätös annetaan tiedoksi toimeenpanovirastojen komitealle.
   5 artikla
   Organisaatiorakenne
   1.   Virastoa johtaa johtokunta ja johtaja, jotka komissio nimittää.
   2.   Johtokunnan jäsenet nimitetään kahdeksi vuodeksi.
   3.   Viraston johtaja nimitetään neljäksi vuodeksi.
   6 artikla
   Avustus
   Virasto saa Euroopan yhteisöjen yleiseen talousarvioon sisältyvän avustuksen, joka otetaan kansanterveysalan toimintaohjelman määrärahoista.
   7 artikla
   Valvonta ja raportointi
   Virasto toimii komission valvonnassa, ja sen on raportoitava säännöllisin väliajoin sille annettujen ohjelmien täytäntöönpanotehtävien toteuttamisesta valtuutusasiakirjassa esitettyjen järjestelyjen ja määräaikojen mukaisesti.
   8 artikla
   Toimintatalousarvion toteuttaminen
   Virasto toteuttaa toimintatalousarvionsa noudattaen varainhoitoa koskevan malliasetuksen (3) [ ] säännöksiä.

      Tehty Brysselissä 15 päivänä joulukuuta 2004.

            Komission puolesta

         Markos KYPRIANOU

            Komission jäsen

      (1)  EYVL L 11, 16.1.2003, s. 1.

      (2)  EYVL L 271, 9.10.2002, s. 1, päätös sellaisena kuin se on viimeksi muutettuna päätöksellä N:o 786/2004/EY (EUVL L 138, 30.4.2004, s. 7).

      (3)  Komission asetus (EY) N:o 1653/2004, annettu 21 päivänä syyskuuta 2004, tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta (EUVL L 297, 22.9.2004, s. 6).


title: Neuvoston päätös (EU) 2017/562, annettu 21 päivänä maaliskuuta 2017, alueiden komitean yhden varajäsenen, jota Portugalin tasavalta on ehdottanut, nimeämisestä

text:
               25.3.2017

               FI

               Euroopan unionin virallinen lehti

               L 80/32

         NEUVOSTON PÄÄTÖS (EU) 2017/562,
   annettu 21 päivänä maaliskuuta 2017,
   alueiden komitean yhden varajäsenen, jota Portugalin tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Portugalin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean varajäsenen paikka on vapautunut Rodrigo VASCONCELOS DE OLIVEIRAn toimikauden päätyttyä.

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Rui Jorge DA SILVA LEITE DE BETTENCOURT, Secretário Regional Adjunto da Presidência para as Relações Externas do Governo Regional dos Açores.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä maaliskuuta 2017.

            Neuvoston puolesta

            Puheenjohtaja

         E. SCICLUNA

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


title: 2004/511/EY:Neuvoston päätös tehty 10 päivänä kesäkuuta 2004, Kyproksen kansan edustajista Euroopan parlamentissa siinä tapauksessa, että Kyproksen kysymys saadaan ratkaistua

text:
               12.6.2004

               FI

               Euroopan unionin virallinen lehti

               L 211/22

      NEUVOSTON PÄÄTÖS

   tehty 10 päivänä kesäkuuta 2004,
   Kyproksen kansan edustajista Euroopan parlamentissa siinä tapauksessa, että Kyproksen kysymys saadaan ratkaistua
   (2004/511/EY)
   EUROOPAN UNIONIN NEUVOSTO, joka
   ottaa huomioon vuoden 2003 liittymisasiakirjan Kyprosta koskevan pöytäkirjan N:o 10 ja erityisesti sen 4 artiklan,
   ottaa huomioon komission ehdotuksen,
   sekä katsoo seuraavaa:

               1)

               Eurooppa-neuvosto on toistuvasti korostanut pitävänsä parhaimpana, että Kypros liittyisi unioniin uudelleen yhdistyneenä. Kyproksen kysymykseen ei ole kuitenkaan vielä löydetty kokonaisvaltaista ratkaisua, eikä saaren uudelleen yhdistyminen ole vielä toteutunut.

               2)

               Euroopan yhteisön perustamissopimuksen 189 artiklan mukaan Euroopan parlamentti koostuu yhteisöksi yhdistyneiden valtioiden kansojen edustajista. Euroopan parlamentin jäsenet valitaan yleisillä, välittömillä vaaleilla Euroopan yhteisön perustamissopimuksen 190 artiklan ja Euroopan atomienergiyhteisön perustamissopimuksen 108 artiklan mukaisesti sekä siten kuin säädetään neuvoston päätöksen 76/787/EHTY, ETY, Euratom (1) liitteenä olevassa, edustajien valitsemisesta Euroopan parlamenttiin yleisillä välittömillä vaaleilla annetussa säädöksessä, jäljempänä ”vuoden 1976 säädös”, sellaisena kuin se on muutettuna neuvoston päätöksellä 2002/772/EY, Euratom (2).

               3)

               Euroopan parlamentin jäsenet seuraavaksi vaalikaudeksi 2004–2009 valitaan 10–13 päivänä kesäkuuta 2004 pidettävissä vaaleissa. Vuoden 2003 liittymisasiakirjan 11 artiklan mukaan Kyproksesta valittavien edustajien määrä vaalikaudella 2004–2009 on kuusi. Kyseistä vaalikautta varten ei kuitenkaan järjestetä vaaleja siinä osassa Kyprosta, joka ei kuulu Kyproksen tasavallan hallituksen tosiasialliseen hallintaan.

               4)

               Jotta varmistetaan kaikkien kyproslaisten edustus ja vaalioikeudet siinä tapauksessa, että Kyproksen kysymyksessä päästään kokonaisvaltaiseen ratkaisuun, on tarpeen säätää, että kesäkuussa 2004 tai myöhemmissä vaaleissa valittujen Kyproksen kansan edustajien toimikausi Euroopan parlamentissa päättyy tällöin tavanomaista aikaisemmin ja että koko Kyproksessa järjestetään ylimääräiset vaalit Euroopan parlamentin jäljellä olevaa vaalikautta varten,

         ON PÄÄTTÄNYT SEURAAVAA:
   1 artikla
   Jos Kyproksen kysymyksessä tulee voimaan kokonaisvaltainen ratkaisu, sovelletaan Euroopan yhteisön perustamissopimuksen 190 artiklan 3 kohdan määräyksistä ja vuoden 1976 säädöksen 5 artiklan, 10 artiklan 1 kohdan ja 11 artiklan 2 kohdan säännöksistä poiketen seuraavia säännöksiä:

               a)

               Kyproksen kansan valitsemien edustajien toimikausi Euroopan parlamentissa päättyy, kun b kohdassa tarkoitettujen vaalien jälkeen pidettävä Euroopan parlamentin ensimmäinen istunto julistetaan alkaneeksi.

               b)

               Koko Kyproksessa järjestetään ylimääräiset vaalit Kyproksen kansan edustajien valitsemiseksi Euroopan parlamenttiin jäljellä olevaa vuosien 2004–2009 tai myöhempää Euroopan parlamentin vaalikautta varten sunnuntaina neljän kuukauden jakson päätyttyä siitä, kun neuvosto on vuoden 2003 liittymisasiakirjan pöytäkirjassa N:o 10 olevan 1 artiklan 2 kohdan mukaisesti tehnyt ensimmäisen päätöksen yhteisön säännöstön soveltamista koskevan lykkäyksen peruuttamisesta.

               c)

               Edellä b kohdassa tarkoitetuissa vaaleissa valittujen Euroopan parlamentin jäsenten toimikausi alkaa, kun b kohdassa tarkoitettujen vaalien jälkeen pidettävä Euroopan parlamentin ensimmäinen istunto julistetaan alkaneeksi, ja se päättyy, kun seuraavien vaalien jälkeen pidettävä Euroopan parlamentin ensimmäinen istunto julistetaan alkaneeksi.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 10 päivänä kesäkuuta 2004.

            Neuvoston puolesta

            Puheenjohtaja

         D. AHERN

      (1)  EYVL L 278, 8.10.1976, s. 1.

      (2)  EYVL L 283, 21.10.2002, s. 1.


title: Neuvoston päätös 2014/400/YUTP, annettu 26 päivänä kesäkuuta 2014 , Euroopan unionin Kosovoon nimitetyn erityisedustajan toimeksiannon jatkamisesta

text:
               27.6.2014

               FI

               Euroopan unionin virallinen lehti

               L 188/68

         NEUVOSTON PÄÄTÖS 2014/400/YUTP,
   annettu 26 päivänä kesäkuuta 2014,
   Euroopan unionin Kosovoon (1) nimitetyn erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä tammikuuta 2012 päätöksen 2012/39/YUTP (2), jolla Samuel ŽBOGAR nimitettiin Euroopan unionin erityisedustajaksi, jäljempänä ’erityisedustaja’, Kosovoon. Hänen toimeksiantonsa päättyy 30 päivänä kesäkuuta 2014.

               (2)

               Erityisedustajan toimeksiantoa olisi jatkettava kahdeksalla kuukaudella.

               (3)

               Euroopan unionin erityisedustaja toteuttaa toimeksiantonsa olosuhteissa, jotka voivat huonontua ja jotka saattavat haitata perussopimuksen 21 artiklassa määriteltyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Euroopan unionin erityisedustajaksi, jäljempänä ’erityisedustaja’, nimitetyn Samuel ŽBOGARin toimeksiantoa 28 päivään helmikuuta 2015. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   Erityisedustajan toimeksianto perustuu unionin Kosovoa koskevan politiikan tavoitteisiin. Niihin sisältyy johtava asema vakaan, elinvoimaisen, rauhallisen, demokraattisen ja monikansaisen Kosovon tukemisessa, alueen vakauden lujittaminen sekä alueellisen yhteistyön ja hyvien naapuruussuhteiden edistäminen Länsi-Balkanissa, oikeusvaltion periaatteeseen sekä vähemmistöjen ja kulttuuri- ja uskonnollisen perinnön suojelemiseen sitoutuneen Kosovon tukeminen sekä Kosovon eteneminen kohti unionia aluetta koskevan Eurooppa-perspektiivin mukaisesti sekä asiaan liittyvissä neuvoston päätelmissä esitetyllä tavalla.
   3 artikla
   Toimeksianto
   Näiden poliittisten tavoitteiden saavuttamiseksi erityisedustajan toimeksiantona on:

               a)

               tarjota unionin neuvoja ja tukea poliittisessa prosessissa;

               b)

               edistää unionin toiminnan yleistä poliittista yhteensovittamista Kosovossa;

               c)

               lujittaa unionin läsnäoloa Kosovossa sekä varmistaa sen johdonmukaisuus ja tehokkuus;

               d)

               antaa paikallista poliittista ohjausta Kosovossa toteutettavan Euroopan unionin oikeusvaltio-operaation (EULEX KOSOVO) johtajalle, myös täytäntöönpanoa koskeviin velvoitteisiin liittyvien kysymysten poliittisten näkökohtien osalta;

               e)

               varmistaa unionin toimien johdonmukaisuus ja yhtenäisyys Kosovossa, myös ohjaamalla EULEX-operaation siirtymävaiheen toteutusta paikallisesti;

               f)

               tukea Kosovon etenemistä kohti unionia aluetta koskevan Eurooppa-perspektiivin mukaisesti kohdennetun julkisen tiedonvälityksen ja sellaisten unionin tiedotustoimien avulla, joiden tarkoituksena on varmistaa Kosovon väestön tietämys ja tuki unioniin liittyvissä asioissa EULEX-operaation työ mukaan lukien;

               g)

               valvoa, tukea ja helpottaa poliittisten, taloudellisten ja eurooppalaisten painopisteiden kehittymistä asiaan liittyvät institutionaaliset toimivaltuudet ja tehtävät huomioon ottaen;

               h)

               vaikuttaa osaltaan ihmisoikeuksien ja perusvapauksien kunnioittamisen kehittämiseen ja vahvistamiseen Kosovossa, myös naisten ja lasten kohdalla sekä vähemmistöjen suojelun osalta, unionin ihmisoikeuspolitiikan ja ihmisoikeuksia koskevien unionin suuntaviivojen mukaisesti;

               i)

               avustaa unionin tukeman Belgradin ja Pristinan välisen vuoropuhelun täytäntöönpanoa.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityissuhteita erityisedustajaan ja toimii erityisedustajan ensisijaisena yhteyspisteenä neuvostoon. Poliittisten ja turvallisuusasioiden komitea huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaan kuuluvien yksikköjen kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2014 alkavalle ja 28 päivänä helmikuuta 2015 päättyvälle kaudelle on 1 450 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti. Länsi-Balkanin alueen maiden kansalaisilla on oltava mahdollisuus osallistua sopimuksia koskeviin tarjouskilpailuihin.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   .6 artikla
   Avustajaryhmän perustaminen ja kokoonpano
   1.   Erityisedustajan avuksi osoitetaan henkilöstöä avustamaan erityisedustajaa hänen toimeksiantonsa toteuttamisessa ja edistämään kaikkien Kosovossa toteutettavien unionin toimien yhdenmukaisuutta, näkyvyyttä ja tehokkuutta. Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä muodostamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon tilapäisesti lähettämät asiantuntijat. Sopimuspohjaiseen kansainväliseen henkilöstöön kuuluvien on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina sekä suorittavat tehtävänsä ja toimivat erityisedustajan toimeksiannon mukaisesti.
   7 artikla
   Euroopan unionin erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän suorittamisen ja sen joustavan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajapuolten kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   1.   Erityisedustajan ja hänen avustajaryhmänsä on noudatettava neuvoston päätöksessä 2013/488/EU (3) vahvistettuja turvallisuutta koskevia periaatteita ja vähimmäisvaatimuksia.
   2.   Korkealla edustajalla on valtuudet luovuttaa EU:n turvallisuusluokiteltujen tietojen suojaamiseksi annettuja turvallisuussääntöjä noudattaen kyseessä olevaa toimintaa varten laadittuja EU:n turvallisuusluokiteltuja tietoja ja asiakirjoja Natolle/KFOR-joukoille turvallisuusluokkaan CONFIDENTIEL UE/EU CONFIDENTIAL asti.
   3.   Korkealla edustajalla on valtuudet luovuttaa erityisedustajan toimintaan liittyvien tarpeiden mukaisesti ja EU:n turvallisuusluokiteltujen tietojen suojaamiseksi annettuja turvallisuussääntöjä noudattaen kyseessä olevaa toimintaa varten laadittuja EU:n turvallisuusluokiteltuja tietoja ja asiakirjoja Yhdistyneille kansakunnille (YK) ja Euroopan turvallisuus- ja yhteistyöjärjestölle (Etyj) turvallisuusluokkaan RESTREINT UE/EU RESTRICTED asti. Tätä varten tehdään paikallisia järjestelyjä.
   4.   Korkealla edustajalla on valtuudet luovuttaa tähän päätökseen osallistuville kolmansille osapuolille tätä toimintaa koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (4) 6 artiklan 1 kohdan mukainen salassapitovelvollisuus.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa kaikki olennaiset tiedot.
   2.   Unionin edustusto ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet erityisedustajan toimeksiannon ja vastuualueen turvallisuustilanteen mukaisesti suoraan erityisedustajan alaisuudessa olevan koko henkilöstön turvallisuuden edistämiseksi, erityisesti siten, että hän:

               a)

               laatii Euroopan ulkosuhdehallinnon ohjeisiin perustuvan erityisen turvallisuussuunnitelman, johon sisällytetään henkilöstön turvalliseen siirtymiseen vastuualueelle ja sen sisällä ja turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet sekä operaation valmius- ja evakuointisuunnitelma;

               b)

               varmistaa, että unionin ulkopuolelle lähetetyllä koko henkilöstöllä on kyseessä olevan vastuualueen olosuhteiden edellyttämä korkean riskin kattava vakuutussuoja;

               c)

               varmistaa, että kaikille unionin ulkopuolelle lähetettäville erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen kyseessä olevalle vastuualueelle saapumista tai heti saapumisen yhteydessä tuolle alueelle annettuun riskiluokitukseen perustuva asianmukainen turvallisuuskoulutus;

               d)

               varmistaa, että kaikki säännöllisten turvallisuusarviointien pohjalta annetut suositukset pannaan täytäntöön, ja antaa operaation edistymistä ja toimeksiannon toteuttamista koskevien selvitysten yhteydessä korkealle edustajalle, neuvostolle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin korkealle edustajalle sekä poliittisten ja turvallisuusasioiden komitealle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa selvityksiä ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Toimien yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa sekä tilanteen mukaan alueella toimivien muiden unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin ja jäsenvaltioiden edustustojen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustaja antaa paikallista poliittista ohjausta Kosovossa toteutettavan Euroopan unionin oikeusvaltio-operaation (EULEX KOSOVO) johtajalle, myös täytäntöönpanoa koskeviin velvoitteisiin liittyvien kysymysten poliittisten näkökohtien osalta. Erityisedustaja ja siviilioperaation komentaja kuulevat tarvittaessa toisiaan.
   3.   Erityisedustajan pitää myös yhteyttä asiaan liittyviin paikallisiin elimiin sekä muihin paikalla oleviin kansainvälisiin ja alueellisiin toimijoihin.
   4.   Erityisedustaja huolehtii yhdessä muiden paikalla olevien unionin toimijoiden kanssa tiedon levittämisestä ja jakamisesta alueella olevien unionin toimijoiden keskuudessa, jotta tilannekuva ja -arviointi olisivat mahdollisimman yhteneväiset.
   13 artikla
   Avustaminen vaatimusten osalta
   Erityisedustaja ja hänen henkilöstönsä avustavat sellaisten tietojen hankkimisessa, joita käytetään vastattaessa aiempien Kosovoon nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti. Erityisedustaja antaa korkealle edustajalle, neuvostolle ja komissiolle kattavan selvityksen toimeksiannon toteuttamisesta viimeistään marraskuun 2014 lopussa.
   15 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2014.

      Tehty Brysselissä 26 päivänä kesäkuuta 2014.

            Neuvoston puolesta

            Puheenjohtaja

         E. VENIZELOS

      (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (2)  EUVL L 23, 26.1.2012, s. 5.

      (3)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).

      (4)  Neuvoston päätös 2009/937/EU, tehty 1 päivänä joulukuuta 2009, työjärjestyksen hyväksymisestä (EUVL L 325, 11.12.2009, s. 35).


title: Eftan valvontaviranomaisen päätös N:o 193/94/COL, annettu 30 päivänä marraskuuta 1994, tiettyjen EFTA-valtioiden jäämien tutkimista koskevien suunnitelmien hyväksymisestä

text:
Avis juridique important

|

E1994C0193

Virallinen lehti nro L 383 , 31/12/1994 s. 0043 - 0044

EFTAN VALVONTAVIRANOMAISEN PÄÄTÖS N:o 193/94/COL,annettu 30 päivänä marraskuuta 1994,tiettyjen EFTA-valtioiden jäämien tutkimista koskevien suunnitelmien hyväksymisestäEFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla ja erityisesti sen 17 artiklan ja pöytäkirjassa 1 olevan 4 kohdan d alakohdan,ottaa huomioon Euroopan talousalueesta tehdyn sopimuksen liitteessä I olevan I luvun 29 kohdassa tarkoitetun säädöksen eläimissä ja tuoreessa lihassa olevien jäämien tutkimisesta (Neuvoston direktiivi N:o 86/469/ETY, jäljempänä "jäämäsäädös"), ja erityisesti sen 4 artiklan,ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan e alakohdan,sekä toteaa, ettäSuomi on 23 päivänä marraskuuta 1993 päivätyllä asiakirjalla, Itävalta 28 päivänä joulukuuta 1993 päivätyllä asiakirjalla, Norja 27 päivänä tammikuuta 1994 päivätyllä asiakirjalla ja Ruotsi 31 päivänä maaliskuuta 1994 päivätyllä asiakirjalla lähettänyt EFTAn valvontaviranomaiselle suunnitelmat kansallisista toimenpiteistä jäämäsäädöksen liitteessä 1 tarkoitettujen aineiden jäämien tutkimiseksi,näiden suunnitelmien tarkastelu, muutettuina, on osoittanut niiden olevan jäämäsäädöksen, ja erityisesti sen 4 artiklan 1 kohdan, säännösten mukaisia, jatässä päätöksessä määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,ON PÄÄTTÄNYT SEURAAVAA:1. Hyväksytään Euroopan talousalueesta tehdyn sopimuksen liitteessä I olevan I luvun 29 kohdassa tarkoitetun, eläimissä ja tuoreessa lihassa olevien jäämien tutkimisesta annetun säädöksen (Neuvoston direktiivi 86/463) liitteessä I tarkoitettujen aineiden jäämien tutkimista koskevat liitteessä mainittujen EFTA-valtioiden esittämät suunnitelmat.2. Liitteessä mainittujen EFTA-maiden on annettava edellä 1 kohdassa tarkoitettujen suunnitelmien täytäntöönpanemiseksi tarvittavat lait, asetukset ja hallinnolliset määräykset.3. Tämä päätös tulee voimaan 1 päivänä joulukuuta 1994.4. Tämä päätös on osoitettu liitteessä mainituille EFTA-valtioille.5. Tämä päätös on todistusvoimainen englannin kielellä.Tehty Brysselissä 30 päivänä marraskuuta 1994.EFTAn valvontaviranomaisen puolestaPekka SÄILÄKollegion jäsenLIITEMaat, joilla on hyväksytyt suunnitelmat ainejäämien tutkimisestaItävaltaNorjaRuotsiSuomi


Avis juridique important

|

32000D0324

2000/324/EY: Komission päätös, tehty 25 päivänä huhtikuuta 2000, Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuontia koskevan polkumyyntimenettelyn yhteydessä esitettyjen sitoumusten hyväksymisestä ja menettelyn sellaisen Saudi-Arabiasta peräisin olevan tuonnin osalta päättämisestä tehdyn päätöksen 1999/215/EY muuttamisesta (tiedoksiannettu numerolla K(2000) 1058)

Virallinen lehti nro L 112 , 11/05/2000 s. 0065 - 0066

Komission päätös,tehty 25 päivänä huhtikuuta 2000,Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuontia koskevan polkumyyntimenettelyn yhteydessä esitettyjen sitoumusten hyväksymisestä ja menettelyn sellaisen Saudi-Arabiasta peräisin olevan tuonnin osalta päättämisestä tehdyn päätöksen 1999/215/EY muuttamisesta(tiedoksiannettu numerolla K(2000) 1058)(2000/324/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 905/98(2), ja erityisesti sen 8 artiklan 9 kohdan,on kuullut neuvoa-antavaa komiteaa,sekä katsoo seuraavaa:A. AIKAISEMPI MENETTELY(1) Neuvosto otti Euroopan yhteisöjen virallisessa lehdessä julkaistulla ilmoituksella(3) vireille pannun tutkimuksen jälkeen asetuksella (EY) N:o 603/1999(4) käyttöön lopulliset polkumyyntitullit Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuonnissa.(2) Saman tutkimuksen yhteydessä komissio myös hyväksyi 16 päivänä maaliskuuta 1999 tehdyllä päätöksellä 1999/215/EY(5) muun muassa puolalaisen yrityksen WKI Isoliertechnik Spolka z.o.o, jäljempänä "yritys", esittämän hintasitoumuksen.B. SITOUMUKSEN PERUUTTAMINEN(3) Yritys on kuitenkin nyt peruuttanut sitoumuksensa tiettyjen siinä asetettujen ehtojen noudattamisessa ilmenneiden vaikeuksien vuoksi.(4) Tämän peruuttamisen vuoksi päätöstä 1999/215/EY olisi muutettava siten, että yrityksen nimi poistetaan niiden yritysten luettelosta, joiden sitoumukset on hyväksytty tässä menettelyssä.(5) Neuvosto on yhtä aikaa tämän päätöksen kanssa peruuttanut asetuksella (EY) N:o 968/2000(6) kyseiselle yritykselle myönnetyn vapautuksen polkumyyntitullista ja ottanut käyttöön lopullisen polkumyyntitullin sen osalta,ON TEHNYT TÄMÄN PÄÄTÖKSEN:1 artiklaKorvataan päätöksen N:o 1999/215/EY 1 artiklan 1 kohta seuraavasti:"1. Hyväksytään sitoumukset, jotka jäljempänä mainitut tuottajat ovat esittäneet Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuontia yhteisöön koskevan polkumyyntimenettelyn puitteissa.>TAULUKON PAIKKA>"2 artiklaTämä päätös tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.Tehty Brysselissä 25 päivänä huhtikuuta 2000.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 128, 30.4.1998, s. 18.(3) EYVL C 1, 3.1.1998, s. 10.(4) EYVL L 75, 20.3.1999, s. 1.(5) EYVL L 75, 20.3.1999, s. 34.(6) Ks. tämän virallisen lehden sivu 1.


title: Neuvoston päätös 2009/1012/YUTP, tehty 22 päivänä joulukuuta 2009 , EU:n toimien tukemisesta aseviennin valvonnan sekä yhteisessä kannassa 2008/944/YUTP vahvistettujen periaatteiden ja perusteiden edistämiseksi kolmansissa maissa

text:
               29.12.2009

               FI

               Euroopan unionin virallinen lehti

               L 348/16

      NEUVOSTON PÄÄTÖS 2009/1012/YUTP,
   tehty 22 päivänä joulukuuta 2009,
   EU:n toimien tukemisesta aseviennin valvonnan sekä yhteisessä kannassa 2008/944/YUTP vahvistettujen periaatteiden ja perusteiden edistämiseksi kolmansissa maissa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   sekä katsoo seuraavaa:

               (1)

               Neuvosto hyväksyi 26 päivänä kesäkuuta 1997 EU:n ohjelman tavanomaisten aseiden laittoman kaupan estämiseksi ja torjumiseksi, jolla velvoitetaan EU ja sen jäsenvaltiot yhteistyöhön muiden maiden auttamiseksi laittoman asekaupan estämisessä ja torjumisessa.

               (2)

               Neuvosto hyväksyi 8 päivänä joulukuuta 2008 sotilasteknologian ja puolustustarvikkeiden viennin valvontaa koskevien yhteisten sääntöjen määrittämistä koskevan yhteisen kannan 2008/944/YUTP (1), jossa vahvistetaan kahdeksan tavanomaisten asteiden vientiä koskevaa perustetta, perustetaan epäämistä koskeva ilmoittamis- ja neuvottelumenettely ja siihen sisältyy asevientiä koskevien EU:n vuosiraporttien julkaisemisen myötä avoimuutta koskeva menettely. Yhteinen kanta merkittävästi edistää aseviennin valvontaa koskevien kansallisten politiikkojen yhdenmukaistamista, ja useat kolmannet maat ovat virallisesti omaksuneet siinä esitetyt periaatteet ja perusteet.

               (3)

               Yhteisen kannan 2008/944/YUTP 11 artiklan mukaan jäsenvaltiot pyrkivät kaikin tavoin kannustamaan aseita vieviä muita valtioita noudattamaan yhteisen kannan perusteita.

               (4)

               Valtion- ja hallitusten päämiesten 12 päivänä joulukuuta 2003 hyväksymässä Euroopan turvallisuusstrategiassa mainitaan viisi keskeistä haastetta, joihin EU:n on vastattava kylmän sodan jälkeisessä maailmassa: terrorismi, joukkotuhoaseiden leviäminen, alueelliset konfliktit, toimintakyvyttömät valtiot ja järjestäytynyt rikollisuus. Näistä viidestä haasteesta neljässä ovat keskeisellä sijalla tavanomaisten aseiden hallitsemattoman leviämisen seuraukset. Aseiden hallitsematon leviäminen on itse asiassa osasyy terrorismin ja järjestäytyneen rikollisuuden pahenemiseen, ja sillä on huomattava merkitys konfliktien puhkeamisessa ja leviämisessä sekä valtiorakenteiden sortumisessa. Lisäksi strategiassa korostetaan vientivalvonnan merkitystä aseiden leviämisen hillitsemisessä.

               (5)

               Yhdistyneiden Kansakuntien yleiskokous hyväksyi 8 päivänä joulukuuta 2005 kansainvälisen asiakirjan, joka koskee sitä, miten valtiot voivat tunnistaa ja jäljittää nopeasti ja luotettavasti laittomat pienaseet ja kevyet aseet ja jonka tarkoituksena on tehostaa ja täydentää olemassa olevia kahdenvälisiä, alueellisia ja kansainvälisiä sopimuksia pienaseiden ja kevyiden aseiden laittoman kaupan kaikkien eri osa-alueiden ehkäisemiseksi, torjumiseksi ja poistamiseksi.

               (6)

               Pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevassa EU:n strategiassa, jonka Eurooppa-neuvosto hyväksyi 15 ja 16 päivänä joulukuuta 2005, määrätään, että EU:n olisi alueellisella ja kansainvälisellä tasolla tuettava vientivalvonnan tehostamista ja asevientiä koskevien, myöhemmin yhteisellä kannalla 2008/944/YUTP korvattavien käytännesääntöjen perusteiden edistämistä muun muassa avustamalla kolmansia maita asiaa koskevan kansallisen lainsäädännön laatimisessa sekä edistämällä avoimuutta lisääviä toimia.

               (7)

               YK:n yleiskokous hyväksyi 6 päivänä joulukuuta 2006 kaikkien Euroopan unionin jäsenvaltioiden tukemana päätöslauselman 61/89 ”Kohti asekauppasopimusta: tavanomaisten aseiden tuontia, vientiä ja siirtoa koskevien yhteisten kansainvälisten normien vahvistaminen”. Joulukuussa 2006 sekä kesä- ja joulukuussa 2007 neuvosto hyväksyi päätelmät, joissa se korosti, että EU:n ja sen jäsenvaltioiden on tärkeää aktiivisesti osallistua ja tehdä yhteistyötä muiden valtioiden ja alueellisten järjestöjen kanssa YK:ssa käynnissä olevassa prosessissa tavanomaisten aseiden tuontia, vientiä ja siirtoa koskevien yhteisten kansainvälisten normien vahvistamiseksi, mikä suuresti auttaisi torjumaan tavanomaisten aseiden ei-toivottua ja vastuutonta leviämistä, joka vaarantaa rauhan, turvallisuuden, kehityksen ja ihmisoikeuksien täysimääräisen kunnioittamisen.

               (8)

               Neuvosto hyväksyi 17. maaliskuuta 2008 yhteisen toiminnan 2008/230/YUTP (2) EU:n toimien tukemisesta aseviennin valvonnan sekä asevientiä koskevien EU:n käytännesääntöjen periaatteiden ja perusteiden edistämiseksi kolmansissa maissa. Viimeinen tämän yhteisen toiminnan piiriin kuuluva toimi toteutettiin 27 ja 28 päivänä lokakuuta 2009,

         ON HYVÄKSYNYT TÄMÄN PÄÄTÖKSEN:
   1 artikla
   1.   Voidakseen panna käytännössä täytäntöön

               —

               EU:n turvallisuusstrategian,

               —

               pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian,

               —

               yhteisen kannan 2008/944/YUTP 11 artiklan,

               —

               tavanomaisten aseiden laittoman kaupan estämistä ja torjumista koskevan EU:n ohjelman,

               —

               kansainvälisen asiakirjan, joka koskee sitä, miten valtiot voivat tunnistaa ja jäljittää nopeasti ja luotettavasti laittomat pienaseet ja kevyet aseet, ja

               —

               kansainvälistä asekauppasopimusta koskevat neuvoston päätelmät

         Euroopan unioni tukee toimia seuraavien tavoitteiden edistämiseksi:

               a)

               yhteisen kannan 2008/944/YUTP perusteiden ja periaatteiden edistäminen kolmansissa maissa;

               b)

               kolmansien maiden tukeminen lainsäädännön laatimisessa ja täytäntöönpanossa aseviennin tehokkaan valvonnan varmistamiseksi;

               c)

               kolmansien maiden tukeminen lupia myöntävien viranomaisten kouluttamisessa aseviennin valvonnan riittävän täytäntöönpanon ja voimaansaattamisen varmistamiseksi;

               d)

               kolmansien maiden ja alueiden tukeminen asevientiä koskevien kansallisten ja alueellisten raporttien laatimisessa ja muiden tarkastelukeinojen kehittämisessä aseviennin avoimuuden ja vastuullisuuden edistämiseksi;

               e)

               kolmansien maiden kannustaminen tukemaan Yhdistyneiden Kansakuntien prosessia, jonka tavoitteena on hyväksyä osapuolia oikeudellisesti sitova kansainvälinen sopimus, jossa vahvistetaan yhteiset normit tavanomaisten aseiden maailmankaupalle, ja maiden avustaminen sen varmistamisessa, että niissä vallitseva tilanne mahdollistaa tällaisten mahdollisten yhteisten normien noudattamisen.

         2.   Edellä 1 kohdassa tarkoitettuja tavoitteita edistävät hankkeet esitetään tämän asiakirjan liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitetut hankkeet panee teknisesti täytäntöön seuraava hankkeet toteuttava organisaatio:
   Saksan vientivalvontavirasto BAFA (Bundesamt für Wirtschaft und Ausfuhrkontrolle).
   3.   Se suorittaa tehtävänsä unionin ulkoasioiden ja turvallisuuspolitiikan korkean edustajan alaisuudessa. Tätä tarkoitusta varten unionin ulkoasioiden ja turvallisuuspolitiikan korkea edustaja sopii tarvittavista järjestelyistä hankkeet toteuttavan organisaation kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiseksi on 787 000 euroa.
   2.   Tämän artiklan 1 kohdassa vahvistetulla summalla rahoitettavien menojen hallinnointiin sovelletaan Euroopan unionin talousarvioon sovellettavia menettelyjä ja sääntöjä.
   3.   Komissio valvoo 1 kohdassa tarkoitetun EU:n tuen asianmukaista täytäntöönpanoa. Tätä tarkoitusta varten se tekee rahoitussopimuksen 2 artiklan 2 kohdassa tarkoitetun toteutusorganisaation kanssa. Rahoitussopimuksessa on määrättävä, että toteutusorganisaation tehtävänä on varmistaa Euroopan unionin osuuden näkyvyys tavalla, joka vastaa sen määrää.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista ja sopimuksen tekopäivästä.
   4 artikla
   1.   Tosiasioihin pitäytyvä selvitys kussakin vastaanottajamaassa saavutetusta edistymisestä laaditaan sen jälkeen kun kussakin vastaanottajamaassa olevien EU:n edustustojen päälliköiden viimeinen pienryhmäkoulutus ja henkilöstövaihto saadaan päätökseen.
   2.   Unionin ulkoasioiden ja turvallisuuspolitiikan korkea edustaja raportoi tämän päätöksen täytäntöönpanosta 2 artiklan 2 kohdassa tarkoitetun toteutusorganisaation ja tämän artiklan 1 kohdassa tarkoitettujen edustustojen päälliköiden laatimien säännöllisten selvitysten pohjalta. Nämä raportit ovat perustana neuvoston suorittamalle arvioinnille. Komissio toimittaa tietoa 3 artiklan 3 kohdassa tarkoitetusta hankkeiden rahoituksen täytäntöönpanosta.
   5 artikla
   Tämä päätös tulee voimaan päivänä, jona se annetaan.
   Sen voimassaolo päättyy 24 kuukauden kuluttua 3 artiklan 3 kohdassa tarkoitetun rahoitussopimuksen tekemisestä, tai jos rahoitussopimusta ei ole sinä aikana tehty, kuuden kuukauden kuluttua päätöksen antamispäivästä..
   6 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä joulukuuta 2009.

            Neuvoston puolesta

            Puheenjohtaja

         A. CARLGREN

      (1)  EUVL L 335, 13.12.2008, s. 99.

      (2)  EUVL L 75, 18.3.2008, s. 81.

      LIITE

         EU:n toimien tukemisesta yhteisessä kannassa 2008/944/YUTP hyväksytyn aseviennin valvonnan sekä periaatteiden ja perusteiden edistämiseksi kolmansissa maissa

      I   Tavoitteet

      Tämän päätöksen yleisinä tavoitteina on:

                  a)

                  yhteisen kannan 2008/944/YUTP perusteiden ja periaatteiden edistäminen kolmansissa maissa;

                  b)

                  kolmansien maiden tukeminen lainsäädännön laatimisessa ja täytäntöönpanossa aseviennin tehokkaan valvonnan varmistamiseksi;

                  c)

                  maiden tukeminen lupia myöntävien viranomaisten kouluttamisessa aseviennin valvonnan riittävän täytäntöönpanon ja voimaansaattamisen varmistamiseksi;

                  d)

                  maiden ja alueiden tukeminen asevientiä koskevien kansallisten ja alueellisten raporttien laatimisessa ja muiden tarkastelukeinojen kehittämisessä aseviennin avoimuuden ja vastuullisuuden edistämiseksi;

                  e)

                  kolmansien maiden kannustaminen tukemaan Yhdistyneiden Kansakuntien prosessia, jonka tavoitteena on hyväksyä osapuolia oikeudellisesti sitova kansainvälinen sopimus, jossa vahvistetaan yhteiset normit tavanomaisten aseiden maailmankaupalle, ja maiden avustaminen sen varmistamisessa, että niissä vallitseva tilanne mahdollistaa tällaisten mahdollisten yhteisten normien noudattamisen.

            II   Hankkeet

                  Tarkoitus:
                  Tarjota teknistä tukea kiinnostuneille kolmansille maille, jotka ovat ilmaisseet valmiutensa tehdä parannuksia sotilasteknologian ja puolustustarvikkeiden vientivalvonnan alalla soveltamiinsa normeihin ja käytäntöihin ja mukauttaa ne Euroopan unionin jäsenvaltioiden sopimiin ja soveltamiin normeihin ja käytäntöihin, joista säädetään yhteisessä kannassa 2008/944/YUTP ja joista määrätään sen mukana olevassa käyttäjän oppaassa.

                  Kuvaus ja kustannusarvio:

                              i)

                              Maaryhmittäin toteutettava pienryhmäkoulutus
                              Hanke toteutetaan viitenä kaksipäiväisenä pienryhmäkoulutuksena, joihin kutsutaan hallinto- ja tullivirkamiehiä sekä lupien myöntämisestä vastaavia virkamiehiä valitusta maaryhmästä. Puolustusteollisuuden edustajia voidaan myös kutsua koulutukseen. Pienryhmäkoulutusta järjestetään jossakin vastaanottajamaassa tai muussa paikassa, josta päättää unionin ulkoasioiden ja turvallisuuspolitiikan korkea edustaja. Asiaan kuuluvien alojen koulutuksesta vastaavat EU:n jäsenvaltioiden kansallisten hallintoelimien ja kantaan 2008/944/YUTP yhtyneiden maiden, EU:n neuvoston pääsihteeristön ja/tai yksityisen sektorin (myös valtiosta riippumattomien järjestöjen) asiantuntijat.

                              ii)

                              Henkilöstövaihto
                              Hanke toteutetaan enintään neljänä korkeintaan kuukauden pituisena työvierailuna tai opintokäyntinä, jonka asiasta hyötyvät EU:n jäsenehdokasvaltioiden hallinto- ja/tai lupien myöntämisestä vastaavat virkamiehet toteuttavat ja jonka kohteena ovat EU:n jäsenvaltioiden asianomaiset viranomaiset, tai enintään neljänä korkeintaan kuukauden pituisena työvierailuna tai opintokäyntinä, jonka toteuttavat EU:n jäsenvaltioiden hallinto- ja/tai lupien myöntämisestä vastaavat viranomaiset ja jonka kohteena ovat vastaanottajamaiden asianomaiset viranomaiset (1).

            III   Kesto

      Hankkeen toteuttamisen arvioitu kokonaiskesto on 24 kuukautta.
      IV   Edunsaajat

                  Vuoden 2010 alkupuolisko

                              i)

                              Länsi-Balkanin maat (Albania, Bosnia ja Hertsegovina, Kroatia, entinen Jugoslavian tasavalta Makedonia, Montenegro ja Serbia)

                              ii)

                              Euroopan naapuruuspolitiikan kumppanit Pohjois-Afrikassa sijaitsevista Välimeren maista (Algeria, Egypti, Libya, Marokko ja Tunisia)

                  Vuoden 2010 jälkipuolisko:
                  Euroopan naapuruuspolitiikan kumppanit Itä-Euroopan ja Kaukasian maista (Armenia, Azerbaidžan, Valko-Venäjä, Georgia, Moldova ja Ukraina)

                  Vuoden 2011 alkupuolisko:
                  Länsi-Balkanin maat (Albania, Bosnia ja Hertsegovina, Kroatia, entinen Jugoslavian tasavalta Makedonia, Montenegro ja Serbia)

                  Vuoden 2011 jälkipuolisko:
                  Euroopan naapuruuspolitiikan kumppanit Itä-Euroopan ja Kaukasian maista (Armenia, Azerbaidžan, Valko-Venäjä, Georgia, Moldova ja Ukraina)

            Jos ennalta arvaamattomista syistä joudutaan muuttamaan pienryhmäkoulutuksen vastaanottajien luetteloa tai kyseisen koulutuksen ajoitusta, tavanomaisten aseiden viennin työryhmä voi päättää siitä unionin ulkoasioiden ja turvallisuuspolitiikan korkean edustajan ehdotuksesta.
      Siltä varalta että jokin kyseisistä maista ei halua osallistua pienryhmäkoulutukseen, voidaan valita (2) tilalle toisia maita seuraavista Euroopan naapuruuspolitiikan kumppaneista: Israel, Jordania, Libanon, palestiinalaishallinto ja Syyria.
      V   Vaikutustenarviointi

      Tämän päätöksen ja neuvoston yhteisen toiminnan 2008/230/YUTP vaikutuksia olisi teknisesti arvioitava tämän päätöksen mukaisen viimeisen pienryhmäkoulutuksen ja henkilöstövaihdon päätyttyä. Arviointi toteutetaan tosiasioihin pitäytyvinä, vastaanottajamaiden asiaan liittyvän lainsäädännön antamista ja vientivalvontaviranomaisten perustamista sekä näissä maissa toteutettua tehokasta vientivalvontaa koskevina selvityksinä. Selvitysten laatimisesta vastaa kussakin vastaanottajamaassa olevan EU:n edustuston päällikkö.

         (1)  Henkilöstövaihtoon mukaan pääsevistä henkilöistä sovitaan erikseen neuvoston asianomaisessa työryhmässä unionin ulkoasioiden ja turvallisuuspolitiikan korkean edustajan ehdotuksen pohjalta.

         (2)  Tästä sovitaan erikseen neuvoston asianomaisessa työryhmässä unionin ulkoasioiden ja turvallisuuspolitiikan korkean edustajan ehdotuksen pohjalta.


Avis juridique important

|

31988D0022

88/22/ETY: Neuvoston päätös tehty 15 päivänä kesäkuuta 1987 Marokon kuningaskunnan liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä

Virallinen lehti nro L 010 , 14/01/1988 s. 0027 - 0027 Suomenk. erityispainos Alue 11 Nide 13 s. 0229  Ruotsink. erityispainos Alue 11 Nide 13 s. 0229

NEUVOSTON PÄÄTÖS,tehty 15 päivänä kesäkuuta 1987,Marokon kuningaskunnan liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (88/22/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,sekä katsoo, ettäMarokon kuningaskunta on aloittanut Euroopan talousyhteisön ja muiden tullitariffeja ja kauppaa koskevan yleissopimuksen sopimuspuolten kanssa neuvottelut liittyäkseen mainittuun yleissopimukseen, jayhteisö hyväksyy näiden neuvottelujen tulokset,ON PÄÄTTÄNYT SEURAAVAA:1 artikla Hyväksytään Euroopan talousyhteisön puolesta pöytäkirja Marokon kuningaskunnan liittymisestä tullitariffeja ja kauppaa koskevaan yleissopimukseen.Pöytäkirjan teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti.Tehty Luxemburgissa 15 päivänä kesäkuuta 1987.Neuvoston puolestaPuheenjohtajaP. DE KEERSMAEKER


Avis juridique important

|

31999D0703

1999/703/EY, EHTY, Euratom: Komission päätös, tehty 18 päivänä elokuuta 1999, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1998 sovellettavista korjauskertoimista (tiedoksiannettu numerolla K(1999) 2586)

Virallinen lehti nro L 277 , 28/10/1999 s. 0037 - 0039

KOMISSION PÄÄTÖS,tehty 18 päivänä elokuuta 1999,kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1998 sovellettavista korjauskertoimista(tiedoksiannettu numerolla K(1999) 2586)(1999/703/EY, EHTY, Euratom)EUROOPAN YHTEISÖJEN KOMISSIO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68(1) ja viimeksi muutettu asetuksella (EY, EHTY, Euratom) N:o 2762/98(2), ja erityisesti sen liitteessä X olevan 13 artiklan toisen kohdan,sekä katsoo, ettäneuvoston asetuksella (EY, EHTY, Euratom) N:o 342/1999(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 1998 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet,viime kuukausien aikana komissio on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti, jaolisi mukautettava 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1998 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edellisen vahvistukseen tai mukauttamiseen verrattuna,ON PÄÄTTÄNYT SEURAAVAA:Ainoa artiklaKolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1998 alkaen liitteen mukaisesti.Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää.Tehty Brysselissä 18 päivänä elokuuta 1999.Komission puolestaHans VAN DEN BROEKKomission jäsen(1) EYVL L 56, 4.3.1968, s. 1.(2) EYVL L 346, 22.12.1998, s. 1.(3) EYVL L 43, 17.2.1999, s. 1.(4) EYVL L 60, 9.3.1999, s. 83.LIITE>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>


Avis juridique important

|

31997D0836

97/836/EY: Neuvoston päätös, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus)

Virallinen lehti nro L 346 , 17/12/1997 s. 0078 - 0094

NEUVOSTON PÄÄTÖS,tehty 27 päivänä marraskuuta 1997,Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (97/836/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 100 a artiklan sekä sen 113 artiklan yhdessä 228 artiklan 2 kohdan ensimmäisen virkkeen, 228 artiklan 3 kohdan toisen alakohdan ja 4 kohdan kanssa,ottaa huomioon komission ehdotuksen (1),ottaa huomioon Euroopan parlamentin puoltavan lausunnon (2),sekä katsoo, että1) neuvosto valtuutti 23 päivänä lokakuuta 1990 tehdyllä päätöksellä komission osallistumaan moottoriajoneuvojen varusteiden ja osien hyväksymisehtojen yhdenmukaistamista ja hyväksymisien vastavuoroista tunnustamista koskevan Genevessä 20 päivänä maaliskuuta vuonna 1958 tehdyn Yhdistyneiden Kansakuntien Euroopan talouskomission (ECE) sopimuksen tarkistamista koskeviin neuvotteluihin;2) vuoden 1958 sopimus on tarkistettu,3) edellä mainittujen neuvottelujen seurauksena yhteisöllä on mahdollisuus tulla tarkistetun sopimuksen sopimuspuoleksi alueellisen taloudellisen yhdentymisen järjestönä, jolle jäsenvaltiot ovat siirtäneet toimivaltaansa sopimuksessa tarkoitetulla alalla,4) kyseiseen tarkistettuun sopimukseen liittyminen kuuluu perustamissopimuksen 113 artiklan mukaiseen yhteisen kauppapolitiikan tavoitteeseen, jonka tarkoituksena on poistaa moottoriajoneuvokaupan tekniset esteet sopimuspuolten väliltä; yhteisön osallistuminen lisää tämän sopimuksen puitteissa tehdyn yhdenmukaistamistyön arvoa ja voi näin helpottaa pääsyä kolmansien maiden markkinoille; tämän osallistumisen tuloksena on saavutettava yhtenäisyys tarkistetun sopimuksen nojalla annettujen "säännöiksi" kutsuttujen säädösten ja alaa koskevan yhteisön lainsäädännön välillä,5) moottoriajoneuvojen tyyppihyväksyntä ja tekninen yhdenmukaistaminen suoritetaan sisämarkkinoiden toteuttamista ja toimintaa koskevaan perustamissopimuksen 100 a artiklaan perustuvien ajoneuvojen järjestelmiä, osia ja erillisiä teknisiä yksiköitä koskevien direktiivien perusteella; 1 päivästä tammikuuta 1996 lähtien M1-luokan ajoneuvojen yhdenmukaistaminen on täysimittaista ja pakollista moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (3) ja tätä ajoneuvoluokkaa koskevien erityisdirektiivien nojalla,6) yhteisön liittyminen tarkistettuun sopimukseen edellyttää perustamissopimuksen 189 b artiklassa määrätyn menettelyn mukaisesti annettujen säädösten muuttamista; tämän vuoksi vaaditaan Euroopan parlamentin puoltava lausunto,7) tarkistetun sopimuksen mukaisissa elimissä annetut "säännöiksi" kutsutut säädökset sitovat yhteisöä niiden tiedoksiantamista seuraavan kuuden kuukauden määräajan päätyttyä, jollei yhteisö ole esittänyt niitä koskevaa vastalausetta; tämän vuoksi on aiheellista säätää, että ennen kuin yhteisö äänestää tällaisista säädöksistä, päätös kannasta tehdään noudattaen samaa menettelyä kuin tarkistettuun sopimukseen liittymisessä noudatetaan, jos säädökset koskevat muuta kuin pelkkää mukauttamista tekniseen kehitykseen,8) jos tällaisen säännön antamisessa on kuitenkin kyse ainoastaan tekniseen kehitykseen mukauttamisesta, yhteisön äänestämisestä voidaan päättää ajoneuvojen tyyppihyväksyntää koskevien direktiivien teknisessä mukauttamisessa käytetyn menettelyn mukaisesti,9) on aiheellista päättää yhteisön ja jäsenvaltioiden tarkistettuun sopimukseen osallistumisen käytännön järjestelyistä,10) tarkistetussa sopimuksessa määrätään yksinkertaistetusta menettelystä sopimuksen muuttamiseksi; yhteisön tasolla on tarpeen noudattaa päätöksentekotapaa, jossa otetaan huomioon tämän menettelyn rajoitukset,11) tarkistetun sopimuksen mukaisesti uudella sopimuspuolella on mahdollisuus liittymisasiakirjojen tallettamisen yhteydessä ilmoittaa, että sitä eivät sido tietyt YK:n Euroopan talouskomission säännöt, jotka sen on täsmennettävä; yhteisö haluaa käyttää tätä määräystä voidakseen soveltaa välittömästi sellaisia luettelossa esitettyjä sääntöjä, joiden katsotaan olevan olennaisia ajoneuvojen tyyppihyväksyntäjärjestelmän moitteettomalle toiminnalle, sellaisina kuin ne on määritelty aiemmin direktiiveissä 70/156/ETY, 74/150/ETY (4) ja 92/61/EY (5), ja tutkiakseen tapauskohtaisesti mahdollisuuksia sitoutua muihin sääntöihin myöhemmin, ottaen huomioon niiden merkityksen ajoneuvojen tyyppihyväksynnälle yhteisössä ja myös kansainvälisellä tasolla,12) tämä liittyminen ei kuitenkaan rajoita mahdollisuutta lakata soveltamasta yhteisön hyväksymässä luettelossa mainittuja YK:n Euroopan talouskomission sääntöjä tarkistetun sopimuksen 1 artiklan 6 kohdan mukaisesti; kyseinen soveltamisen lakkaaminen koskee erityisesti tapauksia, joissa yhteisö antaa tiukemmat raja-arvot ilmaa pilaaville päästöille ja meluhaitoille eikä vastaavia YK:n Euroopan talouskomission sääntöjä muuteta tämän mukaisesti,13) koska yhteisö ei sitoudu kaikkiin YK:n Euroopan talouskomission sääntöihin vaan ainoastaan määritellyssä luettelossa kyseisiin sääntöihin, joita pidetään olennaisina ajoneuvojen tyyppihyväksyntäjärjestelmän moitteettomalle toiminnalle, on tarpeen sallia niiden jäsenvaltioiden, jotka ovat hyväksyneet kyseisiä sääntöjä, joita yhteisö ei sovella, jatkavan mainittujen sääntöjen hallinnointia ja kehittämistä,14) jäsenvaltioiden olisi varmistettava perustamissopimuksen 234 artiklan mukaisesti, etteivät niiden aiemmin hyväksymät YK:n Euroopan talouskomission säännöt, joihin yhteisö ei sitoudu, ja voimassa oleva nykyinen yhteisön säännöstö ole keskenään ristiriidassa,15) YK:n Euroopan talouskomission sääntöjen hyväksyminen jäsenvaltioissa ei saisi olla ristiriidassa direktiivien 70/156/ETY, 74/150/ETY ja 92/61/ETY kanssa, ja hyväksymisessä olisi noudatettava teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annetussa neuvoston direktiivissä 83/189/ETY (6) säädettyjä menettelyjä, ja16) yhteisön sääntöjen mukaisesti jäsenvaltioiden tehtävänä on panna täytäntöön tarkistetun sopimuksen 2, 4 ja 5 artiklasta johtuvat velvoitteet,ON PÄÄTTÄNYT SEURAAVAA:1 artikla Yhteisö liittyy Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jota sopimusta nimitetään jäljempänä `tarkistetuksi sopimukseksi`.Tarkistettu sopimus on tämän päätöksen liitteessä I.2 artikla Neuvoston puheenjohtaja valtuutetaan nimeämään henkilö, jolla on oikeus tallettaa liittymisasiakirja tarkistetun sopimuksen 6 artiklan 3 kohdan mukaisesti ja tehdä tämän päätöksen liitteessä IV oleva ilmoitus.3 artikla 1. Tarkistetun sopimuksen 1 artiklan 5 kohdan mukaisesti yhteisö ilmoittaa rajoittavansa liittymisensä YK:n Euroopan talouskomission niiden sääntöjen soveltamiseen, joiden luettelo on tämän päätöksen liitteessä II.2. Tarkistetun sopimuksen 1 artiklan 6 kohdan mukaisesti yhteisö voi tämän päätöksen 4 artiklan 2 kohdan toisessa luetelmakohdassa määrättyä menettelyä noudattaen päättää lakata soveltamasta aiemmin hyväksymäänsä YK:n Euroopan talouskomission sääntöä.3. Tarkistetun sopimuksen 1 artiklan 7 kohdan nojalla yhteisö voi tämän päätöksen 4 artiklan 2 kohdan toisessa luetelmakohdassa määrättyä menettelyä noudattaen päättää soveltaa yhtä, joitakin tai kaikkia YK:n Euroopan talouskomission sääntöjä, joihin se ei ole sitoutunut tarkistettuun sopimukseen liittyessään.4 artikla 1. Yhteisön ja jäsenvaltioiden YK:n Euroopan talouskomission työhön osallistumista koskevat käytännön järjestelyt esitetään liitteessä III.Yhteisö osallistuu YK:n Euroopan talouskomission työohjelman painopistealueiden käsittelyyn liitteen III 1 kohdassa säädetyn menettelyn mukaisesti.2. Yhteisö äänestää YK:n Euroopan talouskomission sääntöehdotuksen tai säännön muutosehdotuksen hyväksymisen puolesta- jos voimassa olevaa sääntöä, johon se on sitoutunut, mukautetaan tekniseen kehitykseen, ja ehdotus on hyväksytty direktiivin 70/156/ETY 13 artiklassa säädetyn menettelyn mukaisesti,- muissa tapauksissa, jos neuvosto on komission ehdotuksesta ja Euroopan parlamentin puoltavan lausunnon saatuaan hyväksynyt ehdotuksen määräenemmistöllä.3. Jos YK:n Euroopan talouskomission sääntö tai YK:n Euroopan talouskomission säännön muutos on hyväksytty ilman yhteisön puoltavaa ääntä, yhteisö ilmaisee vastalauseen tarkistetun sopimuksen 1 artiklan 2 kohdan toisen alakohdan mukaisesti.4. Olettaen, että yhteisö äänestää YK:n Euroopan talouskomission säännön tai YK:n Euroopan talouskomission säännön muutoksen puolesta, päätöksessä on myös ilmoitettava tuleeko kyseisestä säännöstä osa Euroopan yhteisön koko ajoneuvojen tyyppihyväksyntäjärjestelmää ja korvaako se yhteisön voimassa olevan lainsäädännön.5. Yhteisöä sitovat YK:n Euroopan talouskomission säännöt ja YK:n Euroopan talouskomission sääntöjen muutokset julkaistaan virallisilla kielillä Euroopan yhteisöjen virallisessa lehdessä ennen niiden voimaantuloa.5 artikla 1. Neuvosto päättää määräenemmistöllä, komission ehdotuksesta ja Euroopan parlamentin lausunnon saatuaan, yhteisön puolesta sopimuspuolille tehtävistä ehdotuksista tarkistetun sopimuksen muuttamiseksi.2. Päätös siitä, esitetäänkö vastalause muiden sopimuspuolten tekemiin tarkistetun sopimuksen muutosehdotuksiin, tehdään mainittuun sopimukseen liittymisessä noudatetun menettelyn mukaisesti. Jos tätä menettelyä ei ole saatettu päätökseen yhtä viikkoa ennen tarkistetun sopimuksen 13 artiklan 2 kohdassa määrätyn määräajan päättymistä, komissio esittää yhteisön puolesta muutosta koskevan vastalauseen ennen määräajan päättymistä.6 artikla Jäsenvaltiot, jotka aikovat hyväksyä tai ovat hyväksyneet YK:n Euroopan talouskomission sääntöjä, jotka eivät sido yhteisöä, voivat jatkaa tällaisiin sääntöihin liittyvää hallinnointia ja kehittämistä hyväksymällä muutoksia teknisen kehityksen edetessä ja varmistaen,- että näiden sääntöjen hyväksyminen ei ole ristiriidassa direktiivien 70/156/ETY, 74/150/ETY ja 92/61/ETY säännösten kanssa, ja- että direktiivin 83/189/ETY menettelyjä noudatetaan.Tehty Brysselissä 27 päivänä marraskuuta 1997.Neuvoston puolestaG. WOHLFARTPuheenjohtaja(1) EYVL C 69, 7.3.1996, s. 4(2) Puoltava lausunto annettu 21 päivänä marraskuuta 1997 (ei vielä julkaistu virallisessa lehdessä).(3) EYVL N:o L 42, 23.2.1970, s. 1, direktiivi sellaisena kuin se on viimeksi muutettuna direktiivillä 96/27/EY (EYVL N:o L 169, 8.7.1996, s. 1).(4) EYVL N:o L 84, 24.3.1974, s. 10, direktiivi sellaisena kuin se on viimeksi muutettuna vuoden 1994 liittymisasiakirjalla.(5) EYVL N:o L 225, 10.8.1992, s. 72, direktiivi sellaisena kuin se on viimeksi muutettuna vuoden 1994 liittymisasiakirjalla.(6) EYVL N:o L 109, 26.4.1983, s. 8, direktiivi sellaisena kuin se on viimeksi muutettuna komission päätöksellä 96/139/EY (EYVL N:o L 32, 10.2.1996, s. 31).